Biržų apskritis

Biržų apskritis (1919 m. Pasvalio apskritis, 1919–1924 m. Biržų-Pasvalio apskritis) – buvęs administracinis-teritorinis vienetas šiaurės Lietuvoje, gyvavęs 1915–1950 m. Centras – Biržai, 1919–1924 m. – Pasvalys.

 Istorija 

1915 m. pabaigoje Biržų apskritį ( arba Kreis Birsche) sudarė vokiečių okupacinė valdžia. 1916–1918 m. apskritis priklausė Oberosto Lietuvos sričiai. 1919 m. prijungta Joniškėlio apskritis, taip pat atiteko dalis buvusios Panevėžio apskrities. Pagal 1919 m. liepos 1 d. įstatymą apskrities centras buvo Pasvalys ir apskritis įvardyta kaip Pasvalio apskritis, tačiau jau lapkričio 1 d. apskrities centras perkeltas į Biržus ir ji pervadinta Biržų apskritimi. Nepaisant to, dar kelerius metus ji vadinta dvigubai – Biržų-Pasvalio apskritimi (tokia apskritis minima ir 1923 m. gyventojų surašyme). Ir tik 1924 m. pabaigoje apskrities įstaigos buvo perkeltos iš Pasvalio į Biržus. 1919–1940 m. buvo Lietuvos Respublikos, nuo 1940 m. – LTSR administracinis-teritorinis vienetas. 1941–1944 m. įėjo į Ostlando Lietuvos generalinės srities Panevėžio krašto apygardą.

Budbergio valsčius 1923 m. perduotas Latvijai mainais už Palangą, 1926 m. Pumpėnų ir Pušaloto valsčiai perduoti Panevėžio apskričiai, Žeimelio valsčius – Šiaulių apskričiai. 1934 m. apskričiai atiteko dalis Panemunio valsčiaus iš Rokiškio apskrities (21 gyvenvietė). 1947 m. Pasvalio, Daujėnų, Joniškėlio, Krinčino ir Vaškų valsčiai bei Pasvalys perduoti naujai sudarytai Pasvalio apskričiai.

1950 m. birželio 20 d. Biržų apskritis pertvarkyta į Biržų rajoną (31 apylinkė), dalis teritorijos perduota Pandėlio (7 apylinkės), Pasvalio (9 apylinkės) ir Vabalninko (15 apylinkių) rajonams.

|-
| 1919 m. || || || 12 valsčių: Biržų valsčius, Čypėnų valsčius, Daujėnų valsčius, Joniškėlio valsčius, Krinčino valsčius, Kvetkų valsčius, Pabiržės valsčius, Papilio valsčius, Pasvalio valsčius, Suosto valsčius, Vaškų valsčius, Žeimelio valsčius ||
|-
| 1923-09  || 3268 || 115 186 || 14 valsčių: Biržų valsčius, Daujėnų valsčius, Joniškėlio valsčius, Krinčino valsčius, Nemunėlio Radviliškio valsčius, Pabiržės valsčius, Papilio valsčius, Pasvalio valsčius, Pumpėnų valsčius, Pušaloto valsčius, Saločių valsčius, Vabalninko valsčius, Vaškų valsčius, Žeimelio valsčius, 1 miestas: Biržai || 1612 gyvenviečių: 1 miestas (Biržai), 13 miestelių (Daujėnai, Joniškėlis, Krinčinas, Nemunėlio Radviliškis, Pabiržė, Papilys, Pasvalys, Pumpėnai, Pušalotas, Saločiai, Vabalninkas, Vaškai, Žeimelis), 775 kaimai, 11 bažnytkaimių, 235 dvarai ir palivarkai, 554 vienkiemiai, 23 kitos gyvenvietės
|-
| 1932 m. || 2578 || 97 037 || 11 valsčių ir 113 seniūnijų 
|-
| 1934 m. || 2710 || 104 437 || 11 valsčių || 1 miestas
|-
| 1939 m. || 2724 || 111 000 || ||
|-
| 1940 m. || || || 11 valsčių: Biržų valsčius, Daujėnų valsčius, Joniškėlio valsčius, Krinčino valsčius, Nemunėlio Radviliškio valsčius, Pabiržės valsčius, Papilio valsčius, Pasvalio valsčius, Saločių valsčius, Vabalninko valsčius, Vaškų valsčius
|-
| 1942 m. || || 95 500 || ||
|-
| 1949-01-01  || 1913 || || 8 valsčiai ir 63 apylinkės  ||
 1 miestas: Biržai
 1 miesto tipo gyvenvietė: Likėnai
|-
| 1950-01-19 || || || 62 apylinkės  ||
|}

 Valsčiai 

Biržų apskrities valsčiai 1919–1950 m.:

 Valsčius  Laikotarpis  Centras Biržų valsčius  1919–1950  Biržai Budbergio valsčius  1919–1923  Budbergis Čypėnų valsčius  1919–1922  Čypėnai Daujėnų valsčius  1919–1947  Daujėnai Joniškėlio valsčius  1919–1947  Joniškėlis Krinčino valsčius  1919–1947  Krinčinas Kupreliškio valsčius  1947–1950  Kupreliškis Kvetkų valsčius  1919  Kvetkai Nemunėlio Radviliškio valsčius  1919–1950  Nemunėlio Radviliškis Pabiržės valsčius  1919–1950  Pabiržė Papilio valsčius  1919–1950  Papilys Parovėjos valsčius  1947–1950  Parovėja Pasvalio valsčius  1919–1947  Pasvalys Pumpėnų valsčius  1919–1926  Pumpėnai Pušaloto valsčius  1919–1925  Pušalotas Saločių valsčius  1919–1950  Saločiai Suosto valsčius  1919  Suostas Vabalninko valsčius  1922–1950  Vabalninkas Vaškų valsčius  1919–1947  Vaškai Žeimelio valsčius  1919–1926  Žeimelis

 Žemėlapiai 

 Literatūra 




 Šaltiniai